Tabulae Vindolandenses
Tabulae Vindolandenses sunt fragmenta antiqua tabularum lignearum, litteras atramento scriptas praebentium. Tabulae repertae sunt inter rudera castrorum Romanorum Vindolandae (in Anglia septentrionali hodierna) iuxta Vallum Aelium positorum ad fines provinciae Britanniae. Insunt tam epistulae privatae quam documenta de rebus militaribus. Londinii exhibentur in Museo Britannico.